section_heading: Prva utakmica
paragraph_text: Prva nogometna utakmica u Jakšiću odigrana je u mjesecu rujnu 1932.godine na "Faublovoj livadi", današnji stadion Jajare. Susret je odigran između ŠK Radnika iz Jakšića i ŠK Zemljoradnika iz Treštanovaca, a rezultat je bio 4:2 za Zemljoradnik. Oprema igrača iz Jakšića se sastojala od bijelih košulja, platnenih gaća i cepela sa šuneglima i potkovicama. ŠK Radnik Jakšić igrao je u sljedećem sastavu: Petar Obst - golman, Ćutimir Glavaš - desni bek, Petar Glavaš - lijevi bek, Jozef Pelan - centarhalf, Antun Čiček - desni half, Josip Svoboda - lijevi half, Ludvig Rek - centarfor, Ivan Dinjaški - desna spojka, Ferdo Šulc lijeva spojka, Stjepan Doboš - desno krilo, Đuro Jozanović - lijevo krilo. Nakon ove utakmice sve do 2.Svjetskog rata uslijedile su prijateljske s ekipama iz okolnih sela jer nije postojalo organizirano natjecanje.